എം.എ. റഹ്മാന് ആദരം ഉദുമ: കേരള സാഹിത്യ അക്കാദമിയുടെ സമഗ്ര സംഭാവനാ പുരസ്കാരം നേടിയ പ്രഫ. എം.എ. റഹ്മാനെ കാസര്ഗോഡ് ആര്ട്ട് ഫോറത്തിന്റെ ആഭിമുഖ്യത്തില് വീട്ടിലെത്തി ആദരിച്ചു. ആര്ട്ട് ഫോറം ചെയര്മാന് ടി.ഇ. അബ്ദുള്ള റഹ്മാനെ ഷാള് അണിയിച്ചു. ജനറല് കണ്വീനര് ഷാഫി എ. നെല്ലിക്കുന്ന് വരച്ച എം.എ. റഹ്മാന്റെ ഛായാചിത്രവും കൈമാറി. ആര്ട്ട് ഫോറം വര്ക്കിംഗ് പ്രസിഡന്റ് ടി.എ. ഷാഫി അധ്യക്ഷത വഹിച്ചു. കോഓര്ഡിനേറ്റര് സി.എല്. ഹമീദ്, സ്കാനിയ ബെദിര, എ.കെ. ശ്യാംപ്രസാദ്, കെ.സി. ഇര്ഷാദ്, സിദ്ദിഖ് ഒമാന് എന്നിവര് സംബന്ധിച്ചു.